OpenLLM-France/wikimedia huggingface dataset:
# Hohle Felseko venusa

Hohle Felseko venusa (alemanez: Venus vom Hohlen Fels) edo Schelklingengo venusa (alemanez: Venus von Schelklingen) Hohle Fels leize-zuloan (Alemania) aurkitu den venusa da. 2008ko irailean aurkitu zuten venusa.

## Ezaugarriak

Tamaina txikia baina garrantzia handia du. Sei zentimetro baino ez du neurtzen, baina 40.000 urte inguru ditu, orain arte landutako lehen giza iruditzat jotzen zen Willendorfeko venusak baino 10.000 gehiago.
Horrenbestez, mamut hortzaren boliz egindako piezak gaur arteko teoria zalantzan jarri du, duela 40.000 urte giza irudirik zizelkatzen ez zela uste baitzen. Estatuatxoaren helburu zehatza zein den jakin ez arren, gainerako venusak bezala emankortasunari lotuta dagoela uste dute adituek, irudian bulba eta bularrak nabarmentzen baitira.

## Erreferentziak

* 1 2 Nagore Irazustabarrena, «Hohle Felseko venusa», Argia, 2009-07-19, CC-BY-SA lizentzia

## Kanpo estekak

* Datuak: Q312522
* Multimedia: Venus of Hohle Fels / Q312522
# Hohmannita

Hohmannita]] =

## Ezaugarriak

Hohmannita sulfato mineralaren formula kimikoa hau da: ${\ce {Fe^{3+}2(SO4)2O * 8H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Hohmannite: Mineral information, data and localities.» www.mindat.org (Noiz kontsultatua: 12-05-2019).
# Hohhot Baita nazioarteko aireportua

Hohhot Baita Nazioarteko Aireportua (txineraz: 呼和浩特白塔国际机场), (NAGE: HET, NAZE: ZBHH), Txinako Herri Errepublikako Barne Mongoliako eskualde autonomoan dagoen Hohhot hiriko aireportu nagusia da.
Aireportua 1958ko urriaren 1ean zabaldu zen, eta 1980ko eta 1990eko hamarkadetan hainbat handitze lan egin ondoren, terminal berria 2007ko ekainean zabaldu zen. Bidaiarientzako terminal berriak 54.499 metro koadroko azalera dauka.

## Pistak

Pista bakarra dauka 08R/26L delakoa. Antzinako pista "08/26", berria eraikitzerakoan itxi zuten, eta gaur egun ez da erabiltzen.

## Ikus, gainera

* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Kanpo estekak

* (Ingelesez) Aireportuaren argazkiak.
* Datuak: Q3238282
* Multimedia: Hohhot Baita International Airport / Q3238282
# Hohhot

Hohhot (mongolieraz: ᠬᠥᠬᠡᠬᠣᠲᠠ, Kökeqota, txinera sinplifikatuz: 长沙; pinyinez: Hūhéhàotè), Barne Mongolia lurralde autonomoan dagoen prefektura mailako hiria da. Guztira, 2.580.000 biztanle inguru dauzka eta 17.000 kilometro karratuko azalera.

## Inguru naturala eta kokapena

Prefektura mailako Hohhot hiriaren mugakideak honakoak dira: Baotou, mendebalde eta ipar-mendebaldean; Ulanqab, ipar-ekialde eta ekialdean; eta Shaanxi, probintziaren hegoaldean.
Hiria, Barne Mongolia erdialdeko gunearen hegoaldean dago eta Daqing Shan mendiek inguratzen dute. Hegoaldean Hetao goi-ordikoarekin egiten du muga.

### Klima

Hiriak muturreko klima lehorra dauka: udak nahiko sargoriak izaten dira 30 gradutik gorako tenperaturarekin. Urtaro horretan dira urteko prezipitazio gehienak, 300mm inguru. Neguak, bestalde, lehorrak eta hotzak dira.

## Banaketa administratiboa

Barrutiak:
* Xincheng Barrutia (新城区)
* Huimin Barrutia (回民区)
* Yuquan Barrutia (玉泉区)
* Saihan Barrutia (赛罕区)
Konderri eta banderak:
* Togtoh Konderria (托县)
* Tolmud Ezkerreko bandera (土默特左旗)
* Wuchuan Konderria (武川县)
* Horinger Konderria (和林格尔县)
* Qingshuihe Konderria (清水河县)

## Historia

Hiria Altan Khan agintari mongoliarrak sortu zuen XVI. mendean. 1952an Barne Mongoliako eskualde autonomoko hiriburu bihurtu zen, Ulanhoten ordez.

## Klima

Datu klimatikoak (Hohhot (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −5.0 | −0.4 | 7.0 | 16.3 | 23.2 | 27.3 | 28.5 | 26.4 | 21.2 | 14.1 | 4.4 | −3.2 | 13.3 |
| Batez besteko tenperatura minimoa (°C) | −16.8 | −12.8 | −5.5 | 1.6 | 8.2 | 13.3 | 16.4 | 14.8 | 8.3 | 1.0 | −7.0 | −14.2 | 0.6 |
| Pilatutako prezipitazioa (mm) | 2.6 | 5.2 | 10.2 | 13.5 | 27.6 | 47.2 | 106.5 | 109.1 | 47.4 | 20.7 | 6.2 | 1.8 | 398.0 |
| Prezipitazio egunak (≥ 0.1 mm) | 2.5 | 2.8 | 3.4 | 3.7 | 6.0 | 8.9 | 12.9 | 12.7 | 8.3 | 4.5 | 2.4 | 1.8 | 69.9 |
| Eguzki orduak | 180.7 | 198.3 | 245.5 | 268.6 | 294.5 | 291.3 | 264.9 | 255.2 | 252.1 | 244.8 | 195.3 | 171.0 | 2862.2 |
| Hezetasuna (%) | 58 | 52 | 46 | 37 | 39 | 47 | 61 | 66 | 62 | 59 | 59 | 59 | 53.8 |
| Iturria: China Meteorological Administration ||||||||||||||

## Azpiegiturak

Aireportua 1958ko urriaren 1ean zabaldu zen, eta 1980ko eta 1990eko hamarkadetan hainbat handitze lan egin ondoren, terminal berria 2007ko ekainean zabaldu zen. Bidaiarientzako terminal berriak 54.499 metro koadroko azalera dauka.

## Argazkiak

* Bost Pagoden tenplua
* Tren geltoki berria
* Alde Zaharra
* Genghis Khan etorbidea

## Ikus, gainera

* Barne Mongolia eskualde autonomoaren banaketa administratiboa

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).
* ↑ 中国地面国际交换站气候标准值月值数据集（1971－2000年）. China Meteorological Administration (Noiz kontsultatua: 2009-03-17).

## Kanpo estekak

* (Txineraz) Hohhoteko gobernuaren webgunea.
* Datuak: Q535534
* Multimedia: Hohhot / Q535534
# Iberiar matxo

Iberiar matxo (gaztelaniaz: macho ibérico) espainiar maskulinitatearen estereotipo bat da, frankismo berantiarrean eta trantsizioan Alfredo Landaren filmetatik eta Destape zinematik sortua. Garai hartako erdi mailako espainiar gizona irudikatzen du: garaiera txikikoa, beltzarana, iletsua eta emakumeekin obsesionatua.

## Sorrera eta bilakaera

Francoren politika immobilistak inposatutako aurreiritzi eta tradizio nazional-katolikoak gorabehera, 1960ko hamarkadako Espainiako gizartea kanpotik modernitate-mugimendu berrien etorrera sumatzen hasi zen, garapen eta europar turismoaren aldaketa ekonomikoek bultzatuta.
Orduko Espainiako zinemak ondo islatzen du testuinguru hori bere filmetan, eta horien artean "komedia sexy" izenez ezagutzen den generokoak nabarmentzen dira. Eduki erotikoko filmak dira, zentsuraren oniritzia errazteko umore kutsua dutenak; eta horietan protagonista nagusia gizon bat da, iberiar matxoa, zeinak frankismoaren azken garaiko balioak pertsonifikatzen dituen atzerritik datozen irekitasunaren aldeko idealen aurrean. Estereotipo hau hobekien interpretatu zuen aktorea Alfredo Landa izan zen, bere azpigenero filmografiko propioari izena eman ziona, landismoa. Andres Pajaresek, Fernando Estesok eta Antonio Ozoresk, besteak beste, rol hori jokatu zuten Trantsizio garaiko destape zineman.
Komedia hauetan, iberiar matxoa klase ertain edo ertain-baxuko espainiarra zen, kanpotik zetozen balioez lotsakorra eta suediarrekin obsesionatua, hau da, edozein atzerritar emakume gazterekin. Suediarrak garai hartako espainiarrek amesten zuten oparotasun ekonomikoaren eta askatasun politiko eta sexualaren ikurra ziren. Film hauen argumentuak turismoa, landa exodoa, emigrazioa, etxeko zerbitzua edo tradizio zaharrak bezalako topikoak parodiatzen zituen.
Demokrazia sendotu ondoren, Espainia hainbat hamarkadatan europeizatuta bizi da maila politikoan, ekonomikoan eta sozialean. Hala ere, iberiar matxoaren kontzeptuak bere horretan dirau Espainiako imajinario kolektiboan. Horren frogarik nabarmenena Santiago Segura zinemagileak zuzendu eta protagonizatutako Torrenteren film saila da. Horietan, estereotipo maskulino horren gehiegizko bertsioa berreskuratu zuen.

## Bibliografia

* (Gaztelaniaz) Cáceres García, Juli. (2008). El destape del macho ibérico: masculinidades disidentes en la comedia sexy (celt)ibérica. Georgetown University: Faculty of the Graduate School of Arts and Sciences.
* Datuak: Q5549834
# Iberiar penintsula

Iberiar penintsula Europako hego-mendebaldeko penintsula da. Bertan Espainiako eta Portugago zati handienak daude (zenbait lurralde penintsulaz kanpo dituzte), Andorra osoa, Gibraltar osoa, eta Frantziako hegoaldeko zati txiki bat.

## Geografia

Erdi-uharte izanda, itsasoz inguratua dago ia alde guztietatik: iparraldean Bizkaiko golkoa, mendebalde-hegoaldean Ozeano Atlantikoa eta ekialde-hegoaldean Mediterraneoa daude. Europara Pirinioek lotzen dute.
582.925 kilometro koadro ditu penintsulak.

### Ibaiak

Ibai handiek zeharkatzen dute, hala nola, Duero, Ebro, Tajo, Guadalquivir, Guadiana, Jucar eta Segura.

### Mendiak

* Mulhacen (Granada): 3.482 m.
* Aneto (Huesca): 3.404 m.
* Veleta (Granada): 3.392 m.
* Posets (Huesca): 3.375 m.
* Monte Perdido (Huesca): 3.355 m.

### Lurmuturrak

Iparraldeko muturra Estaca de Bares (Coruña) da, eta ipar-ekialdeko bazterrean, Creuseko lurmuturra dago (Girona). Hego-ekialdean, Gata (Almeria). Hegoaldean, Gibraltarko itsasartea mugatzen duen Tarifa (Cadiz), Europako punturik hegoaldetarrena. Hego-mendebaldean, azkenik, San Bizente (Algarve) dago.

## Hizkuntzak

Gaztelania eta portugesa hizkuntza mintzatuenak dira, eta penintsulatik kanpo nabarmenki hedatu dira, Espainiar Inperioak eta Portugaldar Inperioak munduan barreiatuta. Hirugarren mintzatuena katalana da, eta horren ondoren galiziera eta euskara datoz. Badira beste hizkuntza gutxitu batzuk, hala nola asturiera, aragoiera eta aranera, besteak beste. Azkenik, Gibraltarren ingelesa nagusi da

## Erreferentziak

* ↑ 159. araua. Euskaltzaindia (Noiz kontsultatua: 2010-11-01).

## Ikus, gainera

* Euskal Herriko geografia
* Espainiako geografia
* Portugalgo geografia

## Kanpo estekak

* Datuak: Q12837
* Multimedia: Iberian Peninsula / Q12837
# Iberiar sistema

Iberiar sistema (gaztelaniaz: Sistema Ibérico edo Cordillera Ibérica) Iberiar penintsulako mendigune bat da, Espainiako Erresuman kokatua, Iberiar goi-lautada eta Ebro haranaren artean.

## Kokapena

Ipar-mendebaldetik hego-ekialderantz doan mendilerro honek 500 kilometroko luzera du. Burgosko probintziako Bureba eskualdean jaioa, mendilerroa Valentziako probintziaraino doa, Mediterraneo itsasotik gertu.
Barnean mendilerro hauek ditu:
* Demanda mendilerroa
* Urbión
* Ministra mendilerroa
* Albarracingo mendilerroa
* Mendi Unibertsalak
* Cuencako mendiak
* Javalambre
* Sierra de la Hez

## Tontor nagusiak

* Moncayo (2.313 m.)
* San Lorenzo mendia (2.262 m.)
* Urbión mendia (2.228 m.)
* Javalambre (2.020 m.)
* Peñarroya (2.024 m.)

## Ibaiak

Hona hemen mendilerroan jaiotako ibai nagusien zerrenda:
* Duero
* Tajo
* Turia
* Júcar edo Xúquer
* Cabriel

## Kanpo estekak

* Datuak: Q201496
* Multimedia: Sistema Ibérico / Q201496
* ↑ 159. araua. Euskaltzaindia (Noiz kontsultatua: 2010-10-12).
# Iberiar goi-lautada

Iberiar goi-lautada (gaztelaniaz: Meseta Ibérica edo Meseta Central) Iberiar penintsularen erdialdean goi-ordokia da. Espainiako erdialdean dago, eta haren ia lurralde osoa betetzen du. Geologiaren aldetik, Paleozoikoko Mendigune Hesperikoan du sorrera; mendigune hura, higaduraren eraginez, goi-ordoki bihurtu zen.
Goi-ordokiaren batez besteko altuera 600 metro da, baina iparraldeko zatia altuagoa da hegoaldekoa baino.
Alexander von Humboldt izan zen goi-lautada hori aipatu zuen lehena, XIX. mendean. Ordu arte, lurralde hori ez zen Iberiar penintsulako gainerako lurretatik bereizia zen goi-lautada bakartzat hartzen.

## Geografia

Iberiar goi-lautadak 210 000 km² ditu, hau da, Espainiaren azaleraren erdia baino zenbait gehiago.
Inguruan zenbait mendigune ditu: ipar-ekialdean Iberiar sistema du, Katalunia, Aragoi eta Euskal Herritik banatzen zaiona; ipar-mendebaldean Kantauriar mendilerroa Asturias, Kantabria eta Galizatik banatzen zaio eta hegoaldean Sierra Morena Andaluziatik banatzen zaio.
Badaude zenbait mendilerro Iberiar goi-lautada zeharkatzen dutenak. Nagusiak Erdialdeko mendigunea eta Toledoko mendiak dira. Era berean Tajo, Duero eta Guadiana ibaiak goi-ordokia zeharkatzen dute.

## Erreferentziak

* ↑ 159. araua. Euskaltzaindia (Noiz kontsultatua: 2010-10-6).

## Ikus, gainera

* Espainiako geografia

## Kanpo estekak

* Datuak: Q821626
* Multimedia: Meseta Central / Q821626
# Iberiar loina

Iberiar loina (Pseudochondrostoma polylepis) Pseudochondrostoma generoko animalia da. Arrainen barruko Actinopterygii klasean sailkatzen da, Cyprinidae familian. Tajo, Júcar eta Segurako arroetan bizi da.

## Erreferentziak

* ↑ (Ingelesez) FishBase

## Ikus, gainera

* Pseudochondrostoma
* Cyprinidae

## Kanpo estekak

* FhisBase.org
* Datuak: Q263911
* Multimedia: Pseudochondrostoma polylepis / Q263911
# Hertford konderria (Ipar Carolina)

Hertford konderria (ingelesez: Hertford County) Ipar Carolinako konderri bat da, Ameriketako Estatu Batuetan. Hiriburua Winton da. 2010eko zentsuaren arabera 24.669 biztanle zituen, Hertford kilometro koadroko azaleran.

## Geografia

Hertford konderriak 933,31 kilometro koadro ditu. Horietatik 18,89 ura dira. Beste 914,42 lurra dira. Biztanleria dentsitatea 26,43 da.

## Demografia

2010eko zentsoan bizi ziren 24.669 pertsonetatik 9.123 txuriak edo hispanoak dira. Horietatik hispano edo latino kategorian 644 dira. 14.845 beltzak edo afroamerikarrak. 271 amerikar natiboak ziren eta 1 Hawaii edo Pazifikoko irletako natiboak. 127 asiarrak ziren. Bestelako arraza bat kategorian 46 biztanle daude. Bukatzeko euren burua arraza bat baino gehiagotan 256 pertsonek kokatzen zuten.

### Biztanleria piramidea
## Kanpo estekak

* Datuak: Q751202
* Multimedia: Hertford County, North Carolina / Q751202
# Hertfordshire

Hertfordshire (askotan Herts bezala laburtua) Ingalaterrako erdialdean dagoen konderria da, Erresuma Batuan. Ekialdeko Ingalaterrako eskualdearenbarruan dago kokatuta.
1.643 kilometro karratuko area du, 2003an 1.400.925 biztanle zituen eta 1.119.800 2014an. Hiriburua Hertford eta hiri nagusia Watford ditu.

## Geografia

Mugakide hauek ditu: hegoaldean Londres Handia, ekialdean Essex, mendebaldean Buckinghamshire eta iparraldean Bedfordshire eta Cambridgeshire.
Konderriko lekurik altuena Hastoe herrian dago, 245 metrokoa. Konderriaren lema "Trust and fear not" ("Sinistu eta ez beldurrik izan") da.

## Hiri nagusiak

* Watford: 90.301 biztanle 2001ean.
* Hemel Hempstead: 82.074
* Stevenage: 80.973.
* St Albans: 64.038.
* Welwyn Garden City: 43.252.
* Cheshunt: 38.726.
* Bishop's Stortford: 34.929.
* Letchworth: 32.746.
* Borehamwood: 31.616.
* Hitchin: 30.769.
* Harpenden: 27.959.
* Hatfield: 27.883.
* Hertford: 24.180.

## Pertsonaia ezagunak

* Cecil Rhodes (1853–1902), politikaria eta enpresaria Afrikako hegoaldean.
* Graham Greene (1904– 1991), eleberrigilea, XX. mendeko idazle hoberenen artean hartua.
* Cicely Saunders (1918-2005), zainketa aringarrietan erreferentea izan den erizaina.

## Kanpo estekak

* (Ingelesez)Hertfordshire County Council
* Datuak: Q3410
* Multimedia: Hertfordshire / Q3410
# Hertník

Hertník Eslovakiako udalerri bat da, Bardejoveko barrutian kokatuta. 17,97 km²ko azalera du eta 1018 biztanle 2017ko datuen arabera.

## Historia

Idatzizko lehen aipamena 1351. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q686929
* Multimedia: Hertník / Q686929
Bardejoveko barrutiko udalerriak :
HiriakBardejovHerriakAbrahámovce • Andrejová • Bartošovce • Becherov • Beloveža • Bogliarka • Brezov • Brezovka • Buclovany • Chmeľová • Cigeľka • Dubinné • Frička • Fričkovce • Gaboltov • Gerlachov • Hankovce • Harhaj • Hažlín • Hertník • Hervartov • Hrabovec • Hrabské • Hutka • Janovce • Jedlinka • Kobyly • Kochanovce • Komárov • Koprivnica • Kožany • Krivé • Kružlov • Kríže • Kurima • Kurov • Kučín • Kľušov • Lascov • Lenartov • Lipová • Livov • Livovská Huta • Lopúchov • Lukavica • Lukov • Malcov • Marhaň • Mikulášová • Mokroluh • Nemcovce • Nižná Polianka • Nižná Voľa • Nižný Tvarožec • Ondavka • Ortuťová • Osikov • Oľšavce • Petrová • Poliakovce • Porúbka • Raslavice • Regetovka • Rešov • Richvald • Rokytov • Smilno • Snakov • Stebnícka Huta • Stebník • Stuľany • Sveržov • Tarnov • Tročany • Vaniškovce • Varadka • Vyšná Polianka • Vyšná Voľa • Vyšný Kručov • Vyšný Tvarožec • Zborov • Zlaté • Šarišské Čierne • Šašová • Šiba :
# Hertleinites

Hertleinites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12259101
# Hertsadura

    Artikulu hau aginteari eta termino juridikoari buruzkoa da; medikuntza gaitzat duena beste hau da: «Estenosi»
Hertsadura edo hertsatzea pertsona edo erakunde bat zerbait egitera edo ez egitera behartzea da, indarkeriaz edo mehatxupean. Erabakimen askea bortxatzen duen jokabide oro da, legezkoa nahiz legez kanpokoa.

## Kanpo estekak

* Datuak: Q325980
* Multimedia: Coercion / Q325980
# Hertford (Ipar Carolina)

Hertford Ipar Carolinako herri bat da. Perquimans konderrian kokatua dago. 2010ean 2.143 biztanle zituen, 7,40 kilometro koadrotan banatuta.

## Ikus, gainera

* Perquimans konderria

## Kanpo estekak

* Datuak: Q389316
* Multimedia: Hertford, North Carolina / Q389316
# Herty Lewites

Herty Lewites Rodríguez ( 1939 – 2006 ) Nikaraguako politikaria eta iraultzailea izan zen.
Herty Lewites, tigre judua bere jatorri hebrearragatik ezizenduna, Askapen Nazionalerako Fronte Sandinistako (FSLN) militante historiko bat izan zen, Somozako diktaduraren aurkako borrokan parte hartu zuena eta erantzukizun karguak bete zituen Iraultza Sandinistaren garaian. Daniel Ortegak zuzentzen duen FSLNren ildo ofizialarekin desadostasunak zituela eta, alderdia utzi eta Sandinismoaren Erreskatearen aldeko Mugimendua (Movimiento por el Rescate del Sandinismo) sortu zuen.

## Kanpo estekak

* Datuak: Q1614777
# Hertz

Hertz unitatea (ikurra: Hz) maiztasuna neurtzeko erabiltzen den unitatea da. Frekuentzia denbora tarte jakin batean zenbat alditan gertatzen den fenomeno bat zehazten du eta Nazioarteko Unitate Sisteman (NUS) Hertz unitatea erabiltzen da.
Izen hori Heinrich Hertz (1857-1894) alemaniar fisikariaren ohorez jarri zitzaion.
Hertz bat partikula baten maiztasuna da segundo baten periodoan ($Hz=s^{-1}$):
$\nu ({\rm {Hz}})={\frac {1}{T({\rm {s}})}}$

## Multiploak Nazioarteko Unitate Sistema

| 1 kilohertz | kHz | 10$^3$ Hz | 1 000 Hz |
| 1 megahertz | MHz | 10$^6$ Hz | 1 000 000 Hz |
| 1 gigahertz | GHz | 10$^9$ Hz | 1 000 000 000 Hz |
| 1 terahertz | THz | 10$^{12}$ Hz | 1 000 000 000 000 Hz |
| 1 petahertz | PHz | 10$^{15}$ Hz | 1 000 000 000 000 000 Hz |
| 1 exahertz | EHz | 10$^{18}$ Hz | 1 000 000 000 000 000 000 Hz |

## Ekuazioak
### Maiztasunaren ekuazioa

f = Maiztasuna (Hz) ω = Abiadura angeluarra (rad/s)
f = 2·π·ω
f =Maiztasuna (Hz) T = Periodoa (s)
f = 1/T

### Unitateen ekuazioa

Hz = s$^{-1}$

## Erreferentziak

* ↑ Laburtzapenen hiztegia. Gasteiz: Eusko Jaurlaritzaren Argitalpen Zerbitzu Nagusia, 135 or..
* ↑ (Ingelesez) Lerner, Lawrence S. (1996). Physics for Scientists and Engineers. 1 Jones and Bartlett, 145 or. ISBN 9780867204797..

## Ikus, gainera

* Gustav Hertz fisikaria.
* Heinrich Hertz fisikaria.

## Kanpo estekak

* Datuak: Q39369
* Multimedia: Hertz / Q39369
# Isadora Romero

Isadora Romero (Ekuador, 1987) argazkilari dokumental eta artista bisual independentea da.
2022ko argazkilari izendatu zuten, World Press Photoko open format kategorian.

## Biografia

Isadora Romero 1987an jaio zen Ekuadorren. Quitoko Alliance Françaisen argazkigintza-klaseak hartu zituen, eta hiru urtez zinema ikasi zuen, Buenos Airesko Palermoko Unibertsitatean argazkilaritza ikasi baino lehen. Halaber, Zinema eta Bideo Produkzioan lizentziatu zen Ekuadorreko Ikusizko Arteen Institutu Nazionalean.
2007tik 2011ra, argazkilaritza irakatsi zuen zenbait ikastetxe, ikastaro eta unibertsitatetan, Ekuadorren, Kolonbian, Argentinan eta Mexikon.
Ruda Colectivaren sortzaileetako bat da, Latinoamerikako emakumeen eta argazkilari ez-bitarren kolektiboa. Ekuadorreko argazkilarien elkarteko kidea, Quiton bizi eta lan egiten du. Bere argazkiak nazioarteko prentsan argitaratzen dira: TIME Magazine, Le Monde, Le Temps, etab.

## Argitalpena

* Misha Vallejo, Isadora Romero siete punto ocho, Editorial PM, 2018, 96 or. (ISBN 978-8417047481)

## Sariak eta goraipamenak

Zerrenda ez da zehatza:
* 2017: Photojournalism for Peace Prize
* 2017: Ecuadorian Culture Grant
* 2017: "Fotoperiodismo por la Paz" saria, Ekuador
* 2017: Finalista Magnum Fundazioaren Inge Morath sariketan
* 2020: Joop Swart Masterclass
* 2021: Magnum Foundation's Photography and Social Justice Fellowship
* 2022: Prince Claus Fund's Cultural & Artistic Response, Mentorship Awards
* 2022: World Press Photo of the Year, open format kategorian, "Blood is a Seed" serieagatik,
* 2023: Rencontres de la photographie d'Arles: découverte sariko epaimahaiaren saria, Louis Roederer Fundazioa

## Erreferentziak

* 1 2 3 4 5 6 LensCulture, Isadora Romero |. Isadora Romero. .
* ↑ Isadora Romero | World Press Photo. .
* ↑ Isadora Romero P.. .
* ↑ «Les photographies lauréates du World Press Photo» Le Temps 2022-04-07 ISSN 1423-3967..
* ↑ Why Delivery Drivers in Latin America Are Fighting for Fair Treatment. .
* ↑ «En Equateur, la tache indélébile du pétrole» Le Monde.fr 2017/04/02.
* 1 2 Isadora Romero Mentorship Awards Recipient. .
* ↑ Isadora Romero: Delivery Drivers in Latin America are Facing Hostility and Mistreatment. .
* ↑ «World Press Photo Contest 2022: Global winners revealed» BBC News 2022-04-08.
* ↑ Blood is a Seed | World Press Photo. .
* ↑ Édition 2023. Rencontres de la photographie d'Arles..

## Ikus, gainera

* Zerrenda:Emakume argazkilariak

## Kanpo estekak

* Datuak: Q111533938
# Isadora (filma)

Isadora 1968ko Karel Reisz txekiar zinema zuzendariaren biografia filma bat da. Bertan, Vanessa Redgrave, James Fox, Jason Robards, Ivan Tchenko eta John Fraser aktoreek antzeztu zuten.
Emakumezko aktore onenaren Oscar Sariaren izendapena jaso zuen (Vanessa Redgrave). Aldiz, Canneseko Zinemaldian Emakumezko aktore onenaren saria irabazi zuen.

## Argumentua

Isadora Duncan estatubatuar ballet dantzariaren biografia kontatzen da.

## Aktoreak

* Vanessa Redgrave – Isadora Duncan
* John Fraser – Roger
* James Fox – Gordon Craig
* Jason Robards – abeslaria
* Zvonimir Crnko – Sergey Esenin (Ivan Tchenko gisa)
* Vladimir Leskovar – Bugatti
* Cynthia Harris – Mary Desti
* Bessie Love – Duncan andrea
* Tony Vogel – Raymond Duncan
* Libby Glenn – Elizabeth Duncan
* Ronnie Gilbert – Chase andereinoa
* Wallas Eaton – Archer
* Nicholas Pennell – Bedford
* John Quentin – Pim
* Christian Duvaleix – Armand
krediturik gabe
* Pauline Collins - kafetegiaren kanpoaldean Isadoraren atzean eseritako estra.

## Kanpo estekak

* Datuak: Q967225
# Isaiah Berlin

Sir Isaiah Berlin (Riga, Errusiar Inperioa, 1909ko ekainaren 6a - Oxford, Ingalaterra, 1997ko azaroaren 5a) britainiar filosofoa izan zen, jatorriz letoniarra. Etika, liberalismoa eta pentsamenduaren historia ikertu zituen batez ere. Oxfordeko Unibertsitateko Teoria Sozial eta Politikoaren saileko katedraduna, Oxfordeko Wolfson College-ko zuzendari eta Akademia Britainiarreko lehendakari izan zen, besteak beste. Teoria liberal modernoa aztertu zuen, eta garrantzi handiko ekarpenak egin zizkion arlo horretan filosofia politikoari. Four Essays on Liberty (1969, Askatasunari buruzko lau saiakera) eta Against the Current (1979, Gaur egungoaren kontra) dira Berlinen obra nagusiak. Gainera, pentsalari handi asko ikertu zituen, hala nola Johann Georg Hamann filosofo eta teologo alemaniarra, Aleksandr Herzen pentsalari politiko errusiarra, Joseph de Maistre moralista frantsesa, Nikolas Makiavelo eta Karl Marx. 1978tik 1980ra bitartean Berlinen saiakeren bilduma argitaratu zuten, Collected Essays izenburuarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-2-18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q205162
* Multimedia: Isaiah Berlin / Q205162